Mo lesomeng la dingwaga la morago ga Ntwa ya Lefatshe I—dingwaga tsa bo1920 tse go neng go twe ke Dingwaga Tsa Kgatelopele—mekgwa e mentle le go itshwara sentle go ne ga kgaphelwa kwa thoko mme ga emisediwa ka boikutlo jwa gore boitsholo bongwe le bongwe fela bo siame. Mokwalahisitori e bong Frederick Lewis Allen o akgela jaana: “Dingwaga tse di lesome tse di neng tsa latela ntwa di ka bidiwa ka tshwanelo gore e ne e le Lesome la Dingwaga la Maitseo a a Maswe. . . . E re ka thulaganyo ya bogologolo e ne e fetile le dilo tsa botlhokwa tse di neng di dira gore botshelo bo nne le bokao le gore bo itumedise, go ne ga se ka ga nna le dipe tse di tshwanang le tsone tse di neng di ka emisediwa ka tsone.” Go ntse fela jalo le ka lorato. Nonofo eno ga e thibele batho fela gore ba se ka ba bolaana. Lorato lo lo tshwanang le lwa ga Keresete lo dira gore batho ba ba tswang mo maemong a a sa tshwaneng ba kgone go dirisana mmogo ka kagiso. Ka sekai, lo dira gore batho ba kgone go tshela go dumalana le mongwe wa melaometheo e e itsegeng thata ya ga Jesu. Molaomotheo ono o kwadilwe mo go Mathaio 7:12, mo Jesu Keresete a neng a re: “Dilo tsotlhe tse lo batlang batho ba di lo direla, le lona lo tshwanetse go di ba direla ka tsela e e tshwanang.” Go latela molaomotheo ono go thusitse batho ba le bantsi gore ba tlogele letlhoo.